Colegiul Tehnic T.F.,,Anghel Saligny” – Simeria

Structura: Școala Gimnazială ,,Sigismund Toduță”

**EVALUAREA PROIECTULUI ,,VARIETĂȚI MATEMATICE”**

Prin proiectul educațional ,,Varietăți Matematice”, derulat în anul scolar 2014 – 2015, în cadrul catedrei de matematică a școlii și pe portalul <http://www.didactic.ro>, la clasele V - VIII, cu echipe de lucru din clasele: a VI – a C, a VII-a D, a VIII – a C, E, am realizat într-un mod mai cuprinzător organizarea predării – învățării – evaluării cunoștințelor de matematică prevăzute în Curriculum Școlar, la disciplina matematică.

**Durata de lucru** la activitățile propuse a fost 1.11.2014 – 20.07.2015, prin secvențe determinate, prestabilite și prin secvențe structurate circumstanțial.

**Tipul proiectului** este de învățare constructivă și de rezolvări de probleme, atât la activitățile de curs, cât și la activitățile extrașcolare, având conotație: teoretică, practică, constructivă, creativă și recreativă.

Am realizat toate temele propuse la termenele stabilite în proiect și pot fi caracterizate ca fiind bune și foarte bune, în raport cu obiectivele cognitive, afectiv-atitudinale și acționale, propuse.

**Caracteristici:**

- activitățile proiectului au fost subordonate realizării unor obiective concrete, stabilite de profesor și a unor obiective stabilite din proprie inițiativă a elevilor;

- elevii au realizat materiale în mod independent, în grupuri și în echipe temporare de lucru;

- au fost îmbinate cunoștințele teoretice cu activitățile practic – aplicative și evaluative, atât la lecții, cât și la: unitățile de învățare, capitole, sfârșitul semestrelor și a anului școlar, în raport cu posibilitățile elevilor, ca provocări, îndemn la cercetare și căutare, reflecții, formularea unor răspunsuri, rezolvarea unor probleme de matematică, de matematică aplicată în cotidian, de matematică distractivă și recreativă, activități recreativ – educative etc.

- ca finalitate, efortul depus la realizarea materialelor, după natura lor concretă, s-a materializat prin:

\* expunerea lucrărilor, a comunicărilor și a materialelor realizate de către profesor și elevi în spațiul virtual al proiectului pe platforma educațională <http://www.didactic.ro>, în cuprinsul blogului [www.mathematicalvariety.blogspot.com](http://www.mathematicalvariety.blogspot.com), și în cuprinsul paginilor de pe portalul [www.facebook.com](http://www.facebook.com) : Cosma Teodora și Varietăți Matematice - Cosma Teodora;

\* realizarea numărului 3 al revistei ,,Matematica de vacanță’’, în decembrie, 2014 și al numărului 4 al revistei de proiect ,,Varietăți Matematice”, care se regăsesc în cuprinsul proiectului;

\* rezultatele obținute de către elevi la concursul ,,Varietăți Matematice”, ediția a , care pot fi văzute pe blogul www. mathematicavariety.blogspot.com;

\* participarea elevilor la olimpiade școlare și la Concursurile Naționale ,,COMPER” ;

\* evaluarea asimilării cunoștințelor dobândite de către elevi și evitarea eșecului școlar, prin activități recuperatorii;

\* evaluarea efectelor de ordin afectiv – atitudinal, cum ar fi: autonomie, inițiativă, empatie, responsabilitate, perseverență, cooperare etc și a unor însușiri socio – morale, cum ar fi: onestitatea, bunul – simț, nettiquete ș.a.

Profesorul a avut rol de coordonator, de animator, de consultant, de evaluator continuu și la final, de a atenționa elevii referitor la unele dificultăți, de a stabili modul de încheiere a activităților și de prezentator al activităților, prin fotografii, filme și materiale electronice.

Părinții elevilor au fost înțelegători și interesați de progresul elevilor, care și-au putut dezvolta personalitatea, care este în formare, prin activitățile din cadrul proiectului.

Capacitățile pe care le-am evaluat la elevi, prin fișele de evaluare pe care le-am utilizat pe parcursul întregului an școlar sunt: utilizarea cunoștințelor, aplicarea și distribuirea informațiilor, de a utiliza corect bibliografia și alte surse de informare și de documentare, de a raționa logic și de a utiliza proceduri simple, de investigație și de analiză a datelor și a rezultatelor, de a măsura și de a compara rezultate, de a observa și de a alege metodele de lucru, de a sintetiza și de a organiza materiale teoretice și practic-aplicativ-rezolutive, de a realiza un produs (referat, comunicare științifică, planșă, poster, portofolii, lucrări, teste, teme pentru acasă, munca independentă, rebusuri, desene etc), având conținutul matematic.

**Puncte tari:**

* Prin derularea acestui proiect am reușit să evit eșecul școlar, la fiecare clasă;
* Am stimulat creativitatea elevilor, interesul pentru a participa la fiecare lecție și la fiecare activitate, prezentând lucrări ale colegilor lor;
* Am aplicat și elaborat metode noi, moderne, de lucru la activitățile cu conținut matematic, cum ar fi: fișe cu aplicații adezive, scenete cu conținut matematic ,,Matematica în lumea basmelor”, activități individuale și de grup cu fanioane etc.;
* Am reușit să prezint în pagina blogului și în paginile de pe facebook activități pe care le-am realizat cu elevii;
* Am utilizat materiale de pe site-urile ,,You Tube’’, ,,Teachers Tube” și altele, în elaborarea materialelor unor lecții;
* Am reușit să dezvolt pe multiple planuri personalitatea în formare a elevilor, respectiv, am lucrat

la clase și în timpul liber la învățarea matematicii și în limba engleză, am lucrat cu calculatoarele electronice personale prin intermediul Internetului, mulți elevi și-au creat adrese electronice și și-au editat paginile de pe facebook pentru comunicare și colaborare, am aplicat elementele de limba română, de fizică, de chimie, de abilități practice și de educație tehnologică la realizarea de fișe de cunoștințe, de fișe de lucru, de planșe, de postere, de felicitări, de desene, având conținut matematic.

**Puncte slabe:**

* Niciun elev nu a prezentat rezolvarea problemelor propuse pentru concursul ,,Varietăți Matematice”, din acest an școlar.

Pentru viitor, împreună cu elevii, voi continua să derulez acest proiect educațional, valorificându-mi experiența dobândită, pentru a-l optimiza și pentru a-l contura competitiv.

Mulțumesc, pentru atenție, aprecieri și pentru sprijinul acordat, în special, portalului <http://www.didactic.ro> .

Simeria, 20.07.2015

Profesoară fondatoare, Teodora Cosma.